# data[].attributes.body
Niccolo Machiavelli var en italiensk filosof og teoretiker. Spurgte man ham om ondskab, ville han fortælle at mennesket altid vil vise sig at være ondt, såfremt nødvendigheden ikke tvinger det til at være dydigt. Han advokerede altså for, at mennesket er ondt.

(Billede fra Google images)

# data[].attributes.body
Martin Luther var en tysk teolog og reformator. Spurgte man ham om ondskab i mennesket, ville han fortælle at mennesket er syndigt. Mennesket må derfor være ondt og skal retfærdiggøre sig selv.

(Billede fra Google images)

# data[].attributes.body
Jean-Jacques Rousseau var en kristen schweizisk-fransk filosof. Spurgte man ham om ondskab, ville han fortælle at mennesket ikke er født ondt, men bliver ondt når det præges af kulturen. Det er altså civilisationen og mødet med denne, der skaber ondskaben i mennesket.

(Billede fra Google images)

# data[].attributes.body
Den 7. Juli, 1937, eskalerede krigssituationen mellem Japan og Kina, til den 2. kinesisk-japanske krig.
Krigen blev indledt af, at Japan invaderede Kina - denne invasion bliver også kaldt starten på anden verdenskrig i Asien.

Under krigen tog Japan mange krigsfanger. Èn af de steder en krigsfange kunne havne var i "Unit 731". Unit 731 var et undersøgelsescenter som blev holdt hemmeligt for verden. Her blev der lavet utallige modbydelige tests på mennesker. Der blev blandt andet testet på syphillis og dissekering af levende mennesker. En meget berygtet undersøgelse er Hisato Yoshimuras tests af forfrysninger. Han frøs fangers legemsdele ned, og testede hvordan de reagerede på at blive slået, optøet hurtigt eller langsomt. Efter krigen indrømmede han at han også testede på børn, helt ned til et 3 dage gammelt spædbarn.

Unit 731 er vores eksempel på dæmonisk ondskab... eller, det er i hvert fald et af de bedste vi kunne finde. Vi mener, at information om hvordan levende mennesker reagerer på nedfrysning og optøning af lemmer efter et varmt bad ikke er forsøget værd. Vi anerkender dog, at der selvfølgelig er noget andet end "ondskab for at være ond" bag forsøgende, der blev trods alt skrevet en rapport. Det er meget svært, måske umuligt, at finde konkrete eksempler på dæmonisk ondskab, selv hvis man tænker fiktive skurke med. Man kan altid komme på en eller anden forklaring på "hvorfor".

(Billede fra Google images)

# data[].attributes.body
Den 22. Juli 2011 foregik der en massakre på den norske ø Utøya. På øen var der en sommerlejr for den socialdemokratiske ungdomsorganisation AUF.
Manden bag massakren var Anders Breivik. Senere beskrevet som en stærkt højreorienteret, radikaliseret mand. Breivik sprængte en bombe i Oslo, for at aflede eventuel opmærksomhed på den massakre han skulle udføre på Utøya kort tid efter. 69 mennesker døde under denne hændelse. 67 af dem skudt af Breivik.
Breivik har her handlet ud fra en ideologi om at ofrenes politiske holdning var skadeligt for det samfund han boede i. Ved at udføre denne handling, ville han sætte fokus på dette, og derved have mulighed for at udbrede det han mener er den korrekte politiske holdning.
Da Breivik mener at denne holdning er nødvendig for at forbedre samfundet, er der altså tale om idealistisk ondskab.

(Billede fra Google images)

# data[].attributes.headline
Columbine High School Massacre (20/4/1999) 

# data[].attributes.subject
Columbine High School Massacre (20/4/1999) 

# data[].attributes.body
To elever ved navn Eric Harris og Dylan Klebold skød og dræbte 13, og sårede 24 mennesker i 1999, i Columbine High School.

Mange ville nok, i dette tilfælde, advokere for at civilisationen har præget disse to unge og fået ondskaben til at vokse i dem - for eksempel var Eric og Dylan store fans af spillet Doom, og Eric havde skrevet på sin blog, før skyderiet, at han "must not be sidetracked by my feelings of sympathy...so I will force myself to believe that everyone is just another monster from Doom."

Andre ville måske advokere for at de var onde fra fødslen, og at det blot kom frem her, fordi de ikke længere kunne holde til at være dydige.

Der kan altså, blandt andet, både argumenteres med Rousseau og Machiavelli i dette tilfælde.

For at placere denne handling i Svendsens 4 former for ondskab, vil det være nødvendigt at forstå tankerne bag. FBI og psykiateren Frank Ochberg har efter hændelsen konkluderet at aktørerne gjorde det for at vise deres magt, og med et ønske om at hele verden ville se hvor magtfulde de var.

Såfremt dette var tilfældet ville der være tale om instrumental ondskab.

(Billede fra Google images)

# data[].attributes.body
I marts 2015 tog en 15-årig pige fra Nordsjælland hjem til en af hendes jævnaldrende venner. Her blev hun optaget under en seksuel akt, som senere bliver delt rundt på nettet.

Polititet har senere sigtet over 1000 mennesker for distribution af børneporno. - En del af disse er også sidenhen dømt.

I denne sag er den onde handling selve delingen af den video offeret ikke selv har deltaget villigt i.

Den onde gerning er i det tilfælde oftest den dumme ondskab, da gerningsmændende ikke nødvendigvis har tænkt over konsekvenserne af videredelingen.
Det kan dog ikke udelukkes at nogle mennesker har gjort denne gerning som en instrumental ondskab for at fremme sig selv eller opnå noget. Dette kunne være at højne sin status på ulovlige hjemmesider, føre sig frem med besiddelse af ulovligt materiale el. lign.

(Billede fra Pixabay images)